A Bizánci Birodalom megszűnése előtt az Orosz Ortodox Egyház önálló, autokefál egyházzá vált. Konstantinápoly pusztulását az oroszok Isten büntetéseként értelmezték. Rómával szembeni gyanakvásuk Bizánc keresztények általi elfoglalására vezethető vissza (1204), az egyház unióját szorgalmazó 1438-39. évi ferrara–firenzei zsinat történései ezt tovább mélyítették.